Έλα στη θέση μου

Έλα στη θέση μου είναι μία ελληνική καθημερινή κωμική τηλεοπτική σειρά, παραγωγής 2016–2021, που δημιουργήθηκε από το Γιώργο Κρητικό, τη Μαίρη Ζαφειροπούλου και τον Σταύρο Καλαφατίδη και προαβαλλόόταν από τον τηλεοπτικό σταθμό Alpha TV από τις 3 Οκτωβρίου του 2016 μέχρι 9 Ιουλίου 2021. Η κεντρική ιστορία της σειράς βασίζεται σε αυτή της κολομβιανής τηλενουβέλας Nuevo Rico Nuevo Pobre που δημιούργησαν ο Jörg Hiller, η Claudia Sánchez και ο Rafael Rojas και προβλήθηκε από το 2007 μέχρι το 2008 από το τηλεοπτικό δίκτυο Caracol Televisión. Τη σκηνοθεσία της σειράς έχουν επιμεληθεί κατά καιρούς ο Γιάννης Βασιλειάδης, ο Σπύρος Ρασιδάκης, ο Βασίλης Τσελεμέγκος, η Φαίη Τζανετοπούλου και η Γεωργία Ζήση.

Η σειρά παρουσιάζει τις ζωές δύο ανδρών, του Βλάση Καλαϊτζή (Γιάννης Τσιμιτσέλης) και του Αχιλλέα Σοφοκλέους (Μαρίνος Κόνσολος, διαφορετικών κοινωνικών τάξεων που μαθαίνουν πως τη μέρα που γεννήθηκαν άλλαξαν κατά λάθος οικογένειες και πλέον προσπαθούν να προσαρμοστούν στη νέα πραγματικότητα. Το Έλα στη θέση μου προβλήθηκε για πέντε τηλεοπτικές σεζόν και αποτελείται συνολικά από 934 επεισόδια. Το πρώτο επεισόδιο προβλήθηκε τη Δευτέρα 3 Οκτωβρίου του 2016. Λόγω της επιτυχημένης πορείας στα νούμερα τηλεθέασης, η σειρά ανανεώθηκε για δεύτερη σεζόν τον Μάρτιο του 2017. Η σειρά ανανεώθηκε και για τρίτη σεζόν. Τον Απρίλιο του 2019 ο τηλεοπτικός σταθμός Alpha TV ανακοίνωσε την ανανέωση της σειράς και για τέταρτη σεζόν, η οποία έκανε πρεμιέρα στις 16 Σεπτεμβρίου του 2019 και ολοκληρώθηκε στις 10 Ιουλίου μετά από 165 επεισόδια.

Η προβολή της σειράς γίνεται στο καθημερινό πρόγραμμα του Alpha TV στο slot 20:00-21:00. Στις 22 Ιουνίου του 2020 η σειρά άλλαξε ώρα προβολής, με τα νέα επεισόδια να προβάλλονται στις 20:50. Η προβολή της σειράς επανήλθε στην κανονική της ώρα στην πρεμιέρα της πέμπτης σεζόν. Η σειρά ολοκληρώθηκε οριστικά στις 9 Ιουλίου 2021.

1ος Κύκλος 
Η 1η σεζόν άρχισε την αποκάλυψη της αλήθειας ότι ο Βλάσης είναι γιος της Αιμιλίας και ο Αχιλλέας είναι γιος του Λεωνίδα. Ο Βλάσης χωρίζει με την Ρενάτα και τα φτιάχνει με την Φαίη ενώ ο Αχιλλέας αφού χώρισε με την Φαίη τα έφτιαξε με την Ρενάτα. Η Σύλβια, η ανιψιά της Αιμιλίας τα φτιάχνει με τον Μάκη. Η αδελφή της Ρενάτας η Ισμήνη τα έφτιαξε με το κολλητό του Βλάση, τον Μίμη με τον οποίο χωρίζουν.

2ος Κύκλος 
Στη 2η σεζόν η Φαίη προσπαθεί να διεκδίκησει τον Βλάση κι ταυτόχρονα μένει έγκυος αλλά τελικά παίρνει διαζύγιο με τον Βλάση. Η Μιράντα εγκαταλείπει τον Λεωνίδα αλλά ο Λεωνίδας  μετά κάνει σχέση με την Μένη Σουλτς. Ο Αχιλλέας κάνει σχέση με την κόρη της Μένης, την Βασιλίνα την οποία παντρεύεται ενώ η Ρενάτα προσπαθεί να ξεχάσει τον Αχιλλέα με τον Θάνο ο οποίος είναι σταλμένος από την Μένη.Ο Μάκης και η Σύλβια παντρεύονται. Η Ισμήνη τα φτιάχνει με τον Γιαν, τον αδελφό της Βασιλίνας. Στο τέλος της σειράς  Αχιλλέας χωρίζει με την Βασιλίνα και τα φτιάχνει ξανά με την Ρενάτα αλλά η Βασιλίνα του ανακοινώνει ότι περιμένει το παιδί του. Ο Λεωνίδας χωρίζει την Μένη. Ο Βλάσης τα φτιάχνει με την Μίκα.

3ος Κύκλος 
Στην 3η σεζόν αποκαλύφθηκε ότι η Βασιλίνα έκανε εξωσωματική για να κρατήσει κοντά της τον Αχιλλέα. Παρόλα τα δεινά η Σύλβια και ο Μάκης μένουν μαζί. Ο Λεωνίδας γνωρίζει την Φλωρέτα, την γυναίκα του Αντρέα, ο Αντρέας είναι ο αδελφός του μακαρίτη του άντρα της Αιμιλίας. Ο Βλάσης παντρεύεται με την Μίκα. Στο τέλος της σεζόν η Μίκα χωρίζει τον Βλαση, ο Αχιλλέας παντρεύεται την Ρενάτα, ο Λεωνίδας τα φτιάχνει με την Φλωρέτα την οποία παντρεύεται. Η Ισμήνη έφυγε στην Γερμανία μαζί με τον Γιαν. Ο Αντρέας τα έφτιαξε με την Αιμιλία και έφυγαν μαζί.

4ος Κύκλος 
Στην 4η σεζόν ο Βλάσης τα φτιάχνει με την Μαρίνα με την οποία στο τέλος της σεζόν χωρίζει. Ο Αχιλλέας και η Ρενάτα παίρνουν διαζύγιο. Ο Αχιλλέας τα έφτιαξε με την Εβίτα με την οποία αργότερα χωρίζει. Η Ρενάτα τα φτιάχνει με τον Μάρκο, τον νόθο γιο του Αντρέα. Παρόλα τα δεινά ο Μάκης με την Σύλβια και ο Λεωνίδας με την Φλωρέτα μένουν μαζί.

5ος Κύκλος 
Στην 5η και τελευταία σεζόν η Ρενάτα είναι μαζί με τον Μάρκο ενώ ο Αχιλλέας παντρεύτηκε την Κέντρα. Ο Βλάσης κάνει σχέση με την Θάλεια. Η Φαίη ερωτεύεται τον Μάρκο ο οποίος την αφήνει έγκυο. Η Μιράντα επέστρεψε με αποτέλεσμα να κάνει άνω κάτω τη σχέση του Λεωνίδα και της Φλωρέτας. Η Ρενάτα χωρίζει με τον Μάρκο και ο Αχιλλέας χωρίζει με την Κέντρα και τα φτιάχνει ξανά με την Ρενάτα. Η Ισμήνη γύρισε στην Ελλάδα αφού χώρισε με τον Γιαν, ο Βλάσης αφού χωρίζει τη Θάλεια τα φτιάχνει με την Ισμήνη. Τελικά η Μιράντα φεύγει και ο Λεωνίδας παραμένει μαζί με την Φλωρέτα. Στο τέλος της σειράς η Φαίη φεύγει, ο Μάρκος μετά τον χωρισμό του με την Ρενάτα φεύγει. Ο Ζαχαρίας παντρεύτηκε. Ο Αχιλλέας έμεινε μαζί με την Ρενάτα με την οποία έφτιαξαν την οικογένεια τους. Η Φλωρέτα έμεινε έγκυος και απέκτησε δίδυμα μαζί με τον Λεωνίδα. Ο Βλάσης έμεινε μαζί με την Ισμήνη με την οποία απέκτησαν ένα παιδί κι στο τέλος της σειράς η Ισμήνη είναι έγκυος και μετά από πολλές προσπάθειες η Σύλβια μένει έγκυος έτσι εκείνη κι ο Μάκης θα αποκτήσουν το παιδί που πάντα ήθελαν. Επίσης στο τέλος της σειράς η Βάνα τα βρίσκει ξανά με τον Φώτη και μένει έγκυος. Η Λατάνια τα φτιάχνει με τον Δαμιανό και μένει έγκυος.

Επισκόπηση σειράς

Εξωτερικοί σύνδεσμοι
Τα επεισόδια της σειράς στον Alpha

Παραπομπές

Τηλεοπτικές σειρές Alpha
Τηλενουβέλες
Ελληνικές κωμικές τηλεοπτικές σειρές
Ελληνικές δραματικές τηλεοπτικές σειρές